open-index/open-wikipedia-markdown huggingface dataset:
Markteater

Die **Markteater** is geleë in Newtown, Johannesburg. Dit is in 1976 geopen as ’n onafhanklike, nierassige teater tydens die apartheidsjare. Dit is genoem na die mark wat voorheen op die plek gestaan het, ook bekend as die Ou Indiërmark of die Newtownse Mark, wat ná 60 jare na ’n ander deel van die stad verskuif het.

## Geskiedenis 
In 1974 het ’n groep teaterkunstenaars, onder andere die regisseur Barney Simon en vervaardiger Mannie Manim, The Company gestig. Hulle het geld begin insamel om die verwaarloosde kompleks waar die mark voorheen geleë was, op te knap. Die staalkonstruksie wat daar gestaan het, is in 1913 opgerig en is beskou as een van die belangrikste voorbeelde van organiese argitektuur in Suid-Afrika. Op Sondae is die hoofsaal gebruik vir simfoniekonserte.

Baie van die opknapping is deur die kunstenaars self gedoen. Die grootste deel van die Eduardiaanse argitektuur het behoue gebly, asook ’n klompie van die oorspronklike tekens.

Die Markteater het sy deure geopen tydens die hoogtepunt van apartheid, op 21 Junie 1976, met Barney Simon as artistieke hoof. Die eerste produksie, wat Simon geregisseer het, was *The Seagull* deur Anton Tsjechof. Die nierassige teater het gou bekend geword as die "Teater van die Stryd" en was in die 1980's, nes Die Ruimte in Kaapstad, een van die min plekke waar mense van alle rasse kon meng. Deur die verskeie toneelstukke, musiek en kunsuitstallings het die teater ’n stem gegee aan ’n mengsel kunstenaars wat toe nie amptelik in Suid-Afrikaanse teater mag opgetree het nie.

Ook die Afrikaanse protesstem is in die teater gehoor, van die vroeë Pieter-Dirk Uys-werke (soos *Die Van Aardes van Grootoor*, die eerste produksie in die Laager in 1978), *Wieretuin* (Johan van Wyk en Chris Pretorius) in 1980, die verwerking vir die verhoog van *Poppie Nongena* (1980) en David Kramer se optredes tot die waaghalsige kabarette van Hennie Aucamp in die laat 1980's.

### Pryse 
In 1994 het die Markteater die Amerikaanse Jujamcyn-prys ontvang vir ’n teaterorganisasie wat ’n buitengewone bydrae gemaak het tot die ontwikkeling van kreatiewe talent vir teater. Tydens sy geskiedenis het die teater 21 internasionale en meer as 300 Suid-Afrikaanse pryse ontvang, baie daarvan Fleur de Cap  en Naledi-teaterpryse.

## Geriewe 
Die Markteater het drie ruimtes: die Barney Simon-teater (120 sitplekke, geopen in Junie 1976), die John Kani-teater (die ou Hoofteater; 387 sitplekke; Oktober 1976) en die Laager-teater (1979). Die teaters word ook gebruik vir konferensies, seminare, voorleggings en produkbekendstellings.

Daar is ook twee kunsgalerye, twee restaurante, ’n jazzklub, kabaretruimte, boekwinkel, koffiekroeg, teaterkroeg, winkelkompleks en 'n vlooimark elke Saterdag.

## Verwysings 
## Bronnelys 
* Knight, Natalie: The Market Theatre complex. In: Lantern. Tydskrif vir Kennis en Kultuur. Jaargang 25, nr. 4, Junie 1976

## Eksterne skakels 
* Die Markteater
* "The Theatre That Reflects the Soul of Johannesburg" 
* Inligting oor Suid-Afrika
Historiese roman

'n **Historiese roman** is 'n literêre genre.

Die historiese roman is 'n roman wat gebaseer is op persone en gebeurtenisse uit die geskiedenis. Die verhouding tussen wat histories is en wat fiksie is, verskil van skrywer tot skrywer en van roman tot roman.

Die historiese roman het veral bekend geword in die Romantiek deur die werke van sir Walter Scott. Die genre is egter in baie nasionale literature verteenwoordig:
* In die Afrikaanse letterkunde: André P. Brink, Karel Schoeman.
* In die Franse letterkunde: Alfred de Vigny, Victor Hugo, Alexandre Dumas, Honoré de Balzac, Émile Zola, Gustave Flaubert en Marguerite Yourcenar.
* In die Engelse letterkunde: Walter Scott, Daniel Defoe, Jonathan Swift, Henry Fielding, Thomas Hardy.
* In die Italiaanse letterkunde: Alessandro Manzoni, Umberto Eco en Rita Monaldi en Francesco Sorti.
* In die Russiese letterkunde: Leo Tolstoi en Aleksandr Solzhenitsyn.
* In die Poolse letterkunde: Henryk Sienkiewicz.
* In die Vlaamse letterkunde: Hendrik Conscience, Louis Paul Boon en Anne Provoost.
* In die Nederlandse letterkunde: Jacqueline Zirkzee, Jacob van Lennep, Geertruida Bosboom-Toussaint, Louis Couperus, Arthur van Schendel, Simon Vestdijk, Hella Haasse, Theun de Vries, Johan van de Walle, Inez van Dullemen, P.F. Thomése, Thomas Rosenboom, Thea Beckman en Arthur Japin.
* In die Surinaamse letterkunde: Albert Helman, Cynthia Mc Leod en John de Bye.
* In die Latyns-Amerikaanse letterkunde: Gabriel García Márquez, Alejo Carpentier, Carlos Fuentes en Mario Vargas Llosa.
Ganzhou

**Ganzhou** (Chinees: 赣州) is 'n stad in die Chinese provinsie Jiangxi met 'n bevolking van 8&nbsp;969&nbsp;900 in 2010. Die stad is in die suidooste van China, noordoos van die kus van die Suid-Chinese See geleë. Ganzhou grens in die noorde aan Ji'an en Futsjou.

Die stad is in 236 v.C. onder keiser Gao gestig. In die laat 18de eeu het Ganzhou as een van die suidelike handelshawens met die buiteland gedien. Tussen 1929 en 1934 het die stad deel van die Jiangxi–Foekien Sowjet uitgemaak, een van die sentrums van die Kommunistiese Party van China en is tydens die Chinese Burgeroorlog herhaaldelik deur die Kuomintang omsingel.
Zhumadian

**Zhumadian** (Chinees: 驻马店), vroeër *Yicheng*, is 'n stad in die Chinese provinsie Henan met 'n bevolking van 7&nbsp;230&nbsp;744 in 2010. 

Die stad is in die ooste van China, noordwes van Sjanghai en oos van die kus van die Geelsee geleë. Zhumadian grens in die suide aan Xinyang, in die weste aan Nanyang, in die noordweste aan Pingdingshan, in die noorde aan Luohe en in die noordooste aan Zhoukou.
Shangrao

**Shangrao** (Vereenvoudigde Chinees: 上饶; Tradisionele Chinees: 上饒; pinyin: *Shàngráo*) is 'n stad in die Chinese provinsie Jiangxi met 'n bevolking van 6&nbsp;491&nbsp;088 in 2020. Die stad is in die ooste van China, net suidoos van die Yangtzerivier geleë. Uraan word sedert die vroeë 1960's naby Shangrao ontgin, 'n belangrike kommoditeit vir China se kernarsenaal.

## Verwysings 
## Eksterne skakels 
*  Amptelike webwerf van Shangrao
Huanggang

**Huanggang** (Chinees: 黃岡) is 'n stad in die Chinese provinsie Hubei met 'n bevolking van 6&nbsp;162&nbsp;072 in 2010. Die stad is in die ooste van China, noord van die Yangtze geleë.
Zunyi

**Zunyi** (Chinees: 遵义) is 'n stad in die Chinese provinsie Guitsjou met 'n bevolking van 7&nbsp;338&nbsp;000 in 2003. Die stad is in die suidooste van China geleë. 

Zunyi is veral bekend vir die verkiesing van Mao Zedong tot leier van die Kommunistiese Party van China tydens die *Lang Maart*.
Xinyang

**Xinyang** (Chinees: 信阳) is 'n stad in die Chinese provinsie Henan met 'n bevolking van 6&nbsp;108&nbsp;683 in 2010. 

Die stad is in die ooste van China, aan die Huairivier en wes van Sjanghai geleë. Xinyang grens in die noorde aan Zhumadian en in die noordweste aan Nanyang.
Zhoukou

**Zhoukou** (Chinees: 周口) is 'n stad in die Chinese provinsie Henan met 'n bevolking van 8&nbsp;953&nbsp;172 in 2010. 

Die stad is in die ooste van China, aan die Jialu- en die Ying-rivier geleë. Zhoukou grens in die suidooste aan Zhumadian, in die weste aan Xuchang en Luohe, in die noordweste aan Kaifeng en in die noordooste aan Sjangqiu.

Dit is een van die oudste stede in China en het 'n lang en ryk geskiedenis van meer as 4&nbsp;000 jaar. Die naam van die stad is afgelei van *Zhoujiakou*, wat "Zhou se ferrie" beteken. Tydens die Ming-dinastie was Zhoukou 'n belangrike rivierhawe met verbindings tot die Geel- en die Yangtze-rivier.
Yancheng

**Yancheng** (Chinees: 盐城) is 'n stad in die Chinese provinsie Jiangsu met 'n bevolking van 7&nbsp;260&nbsp;240 in 2010. 

Die stad is in die ooste van China, aan die kus van die Geelsee geleë. Yancheng grens in die noorde aan Lianyungang, in die weste aan Huai'an, in die suidweste aan Yangtsjou en Taitsjou, en in die suide aan Nantong. Die naam van die stad beteken "sout-stad".

Yancheng is een van die oudste stede in China en het 'n lang en ryk geskiedenis van meer as 2100 jaar. In 119 v.C. is die eerste kanton van China tydens die Han-dinastie hier gestig. Tydens die Chinese Burgeroorlog tussen 1930 en 1940 het gevegte hier plaasgevind. Nadat die "Nuwe Vierde weermag" onder die Kommunistiese Party van China in 'n lokval gelei en deur die vyand geteister is, is dit in Yancheng heropgebou. Die Nuwe Vierde weermag het 'n belangrike rol by die kommunistiese oorwinning en die stigting van die Volksrepubliek gespeel. Baie monumente ter ere van die Nuwe Vierde weermag kan nog steeds rondom Yancheng gevind word.
Groot Woordeboek Afrikaans en Nederlands

Die **Pharos Groot Woordeboek Afrikaans en Nederlands** is 'n verklarende en vertalende woordeboek. 
Die woordeboek vergelyk Afrikaans en Nederlands.

Die Groot Woordeboek Afrikaans en Nederlands is die eerste woordeboek in die wêreld wat twee op mekaar gelykende tale *amalgameer*. Die woordeboek bestaan uit *net een deel*, waarin woorde uit beide tale deur mekaar - maar wel in alfabetiese volgorde - beskryf en vertaal word.

## Inisiatief 
Op 9 April 1998 het Harry Brinkman, erevoorsitter van die Stigting ZASM (wat voortspruit uit die Nederlandsch-Zuid-Afrikaansche Spoorwegmaatschappij), professor Willy Martin van die Vrije Universiteit Amsterdam benader met die idee 'n Afrikaans-Nederlandse woordeboek te skryf. Die projek het in 1999 begin en is deur ses universiteite ondersteun:

* 20px|border Katolieke Universiteit Leuven
* 20px|border Nelson Mandela Metropolitaanse Universiteit
* 20px|border Noordwes-Universiteit, Potchefstroomkampus
* 20px|border Universiteit Stellenbosch
* 20px|border Universiteit van Hasselt
* 20px|border Vrije Universiteit Amsterdam

## Sien ook 
* Lys van gedrukte Afrikaans-vreemdtalige woordeboeke

## Verwysings
Universiteit van Hasselt

**Universiteit van Hasselt**, afgekort UHasselt, is 'n universiteit in België se Limburg-provinsie, met kampusse in Diepenbeek en Hasselt. Die universiteit is in 1971 onder die naam *Limburgs Universitair Centrum* (LUC) gestig. Op 15 Junie 2005 is die naam na die *Universiteit van Hasselt* verander. 

UHasselt werk nou saam met die *Universiteit van Maastricht*, onder die naam *transnasionale Universiteit Limburg* (tUL), 'n uniek samewerkingsooreenkoms in Europa: 'n universitêre konglomeraat wat navorsing en onderwys op twee kampusse in twee verskillende lidstate organiseer. Daar is ook ooreenkomste met die *Tegniese Universiteit Eindhoven* en die *Radboud Universiteit Nijmegen* gesluit, sodat baccalaureus-studente van UHasselt probleemloos na magister-opleiding van beide hierdie universiteite kan deurstroom. Saam met die *XIOS Hogeschool Limburg* en die *Provinciale Hogeschool Limburg* vorm hulle die "Associatie Universiteit Hasselt".

Die rektor is prof. dr. Luc De Schepper. Die visie-rektor van onderwys is prof. dr. Jean-Michel Rigo. Die visie-rektor van navorsing is prof. dr. Paul Janssen.

## Eksterne skakels 
* Universiteit van Hasselt
Lys van ensiklieke van Pous Pius XI

Pous Pius XI die 259ste pous van die Rooms-Katolieke Kerk van 1922 tot 1939 het 31 ensiklieke geskrywe waarvan slegs 30 gepubliseer is.
duimnael|Pius XI

## Verwysings 
* Papal Encyclicals OnLine http://www.papalencyclicals.net/Pius11/index.htm  besoek 20 Februarie 2013.
Swartvlerkkorhaan

Die  **swartvlerkkorhaan** of **swartkorhaan** (*Afrotis afra*) is 'n voëlspesie in die pou familie Otididae.
Dit kom in Suid-Afrika voor.

## Subspesies 
* *Afrotis afraoides afraoides*
* *Afrotis afraoides chiversi*
* *Afrotis afraoides boehmeri*
* *Afrotis afraoides etoschae*
* *Afrotis afraoides damarensis*
* *Afrotis afraoides kalaharica*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings 
## Bronnelys 
* *BirdLife International|BirdLife International 2004*. Eupodotis afra .
* 2006 IUCN Red List of Threatened Species. Afgelaai op 24 Julie 2007.
Jieyang

**Jieyang** (Chinees: 揭阳) is 'n stad in die Chinese provinsie Guangdong met 'n bevolking van 5&nbsp;877&nbsp;025 in 2010. Die stad is in die suidooste van China geleë, oos van Hongkong en Macao aan die kus van die Suid-Chinese See. 

Jieyang grens in die ooste aan Sjantou, in die noordooste aan Chaotsjou, in die noorde aan Meitsjou en in die weste aan Sjanwei. 'n Groot deel van die Chinese bevolking in Pontianak en Ketapang in Indonesië, Johor Bahru in Maleisië, Singapoer, Kambodja en Thailand het uit Jieyang daarheen geïmmigreer.
Liaocheng

**Liaocheng** (Chinees: 聊城) is 'n stad in die Chinese provinsie Sjandong met 'n bevolking van 5&nbsp;789&nbsp;900 in 2011. Die stad is in die ooste van China, aan die Keiserkanaal geleë. 

Liaocheng grens in die suidooste aan Jinan, in die noordooste aan Detsjou en in die suide aan Tai'an.
Suzhou

Die term **Suzhou** kan verwys ná:

* 'n Stad in die Sjinese provinsie Anhui, sien Suzhou, Anhui (安徽宿州).
* 'n Stad in die Sjinese provinsie Jiangsu, sien Suzhou, Jiangsu (江苏苏州).
Suzhou, Anhui

**Suzhou** (Chinees: 宿州) is 'n stad in die Chinese provinsie Anhui met 'n bevolking van 5&nbsp;353&nbsp;000 in 2010. Die stad is in die ooste van China geleë. Suzhou grens in die suidweste aan Huaibei en in die suide aan Bengbu.
Weinan

**Weinan** (Chinees: 渭南) is 'n stad in die Sjinese provinsie Sjaanxi met 'n bevolking van 5&nbsp;520&nbsp;772 in 2010. 

Die stad is in die sentrum van China geleë. Weinan is in 668 v.C. gestig en is ná Xi'an die tweede grootste stad van die provinsie Sjaanxi volgens bevolking.
Yuncheng

**Yuncheng** (Chinees: 运城) is 'n stad in die Chinese provinsie Shanxi met 'n bevolking van 5&nbsp;134&nbsp;794 in 2010. 

Die stad is in die ooste van China, suid van Beijing en Tianjin geleë. Yuncheng grens in die noorde aan Linfen en in die ooste aan Jincheng.
Johann Sadie

**Johann Sadie** (* 23 Januarie 1989) is ’n rugbyspeler wat vir die Cheetahs as ’n senter speel in die Curriebeker en die Superrugbyreeks.  Hy het Suid-Afrika op junior vlak verteenwoordig in 2008 en 2009.

## Eksterne  skakels 
*

## Verwysings
Lys van heiligverklarings deur Pous Pius XI

Pous Pius XI die 259ste pous van die Rooms-Katolieke Kerk van 1922 tot 1939 het 35 persone heilig verklaar.
duimnael|Pius XI

*31 Mei 1925  Jean Baptiste Marie Vianney (ook John Vianney, curé van Ars)
*31 Mei 1925  John Eudes
*24 Mei 1925  Madeline Sophie Barat
*1925  Marie Madeline Postel
*21 Mei 1925  Peter Canisius die hamer van die Protestantisme (ook Peter Kanis, Peter Kannees, Peter Kanys en die tweede apostel van Duitsland)
*17 Mei 1925  Theresa van Lisieux (ook Francoise-Marie Therese Martin)
*29 Junie 1930 8 Noord Amerikaanse Jesuit martelare
*22 Junie 1930  Catherine van Palma (ook Catherine Tomas)
*22 Junie 1930  Lucia Filippini
*29 Junie 1930  Roberto Francesco Romolo Bellarmino (ook Robert Bellarmine)
*1930  Theophilus van Corte
*1931  Albert die Grote (ook Albertus Magnus)
*1933  Andrew Fournet
*8 Desember 1933  Bernadette Soubirous
*20 Mei 1934  Konrad van Parzham (ook Conrad Birndorfer)
*1 April 1934  Giovanni Bosco (ook Don Bosco)
*1934  Jeanne Antide Thouret (ook Jane Antide Thouret)
*19 Maart 1934  Giuseppi Benedetto Cottolengo (ook Joseph Benedict Cottolengo)
*11 Maart 1934  Louise de Marillac (ook Louise de Marillac Le Gras)
*19 Maart 1934  Teresa Margaret Redi (ook Anna Maria Redi)
*1934  Mary Michaeli
*1934  Pompilius M. Pirotti
*1935  John Fisher (van Rochester)
*1935  Thomas More
*17 April 1938  Andrzej Bobola (ook Andrew Bobola)
*17 April 1938  Giovanni Leonardi
*17 April 1938  Salvatore van Horta
## Verwysings 
*Pope Pius XI. Catholic Forum by http//www.catholic-forum.com/s/pope0259.htm Besoek 3 Februarie 2013.
Pieter Labuschagne

**Pieter Labuschagne** (* 11 Januarie 1989 in Pretoria) is ’n rugbyspeler wat tans flank speel vir die Sunwolves in die Superrugbyreeks. Hy het tot in 2014 vir die Vrystaat Cheetahs in die Curriebekerreeks gespeel.

Gedurende 2013 word hy deel van die Springbokgroep, maar het nog nie in 'n toets gespeel nie.

By die Rugbywêreldbeker in 2019, het hy sy internasionale toets-debuut vir Japan gespeel.

## Verwysings 
## Eksterne  skakels 
*
*Labuschagne se profiel op itsrugby.co.uk
Henry E. Huntington

**Henry Edwards Huntington** (* 27 Februarie 1850 in Oneonta, New York; † 23 Mei 1927 in Philadelphia) was 'n Amerikaanse spoorwegmagnaat en kunsversamelaar. 

Huntington was 'n boorling van die deelstaat New York, maar het hom later in Los Angeles gevestig. Hy was die eienaar van die spoorwegmaatskappy *Pacific Electric Railway* en het ook belange in eiendomme gehad. Hy het 'n belangrike bydrae tot Los Angeles se groei in die laat 19de en vroeë 20ste eeu gelewer.

## Eksterne skakels
Nevill Ground

**Nevill Ground** (Afrikaans: *Nevill-gronde*) is 'n krieketveld in Royal Tunbridge Wells, Kent, Engeland. Dit was die gasheer vir twee internasionale eendagwedstryde tydens die Krieketwêreldbeker 1983 en die Vrouekrieketwêreldbeker 1993. Nevill Ground is bekend vir die Rhododendronstruike wat rondom die veld groei.

## Fotogalery 

Lêer:Bluemantle stand Nevill Ground - geograph.org.uk - 1174829.jpg|Die Bluemantle Stand
Lêer:Nevill Pavilion, Royal Tunbridge Wells.jpg|Die Nevill Groundpawiljoen na die brandstigting van 1913

## Wedstryde 
### Krieketwêreldbeker 1983 
### Vrouekrieketwêreldbeker 1993 
## Verwysings 
## Eksterne skakels 
*  *Nevill Ground* op ESPNcricinfo
Sandrivier (Mpumalanga)

:*Hierdie artikel handel oor die Sandrivier wat in Mpumalanga vloei. Vir ander riviere met dieselfde naam, sien Sandrivier (dubbelsinnig)*

Die **Sandrivier** (ook genoem **Manyeletirivier**) is 'n rivier in die laeveld van Mpumalanga, Suid-Afrika.

Die rivier vloei suidooswaarts deur die Sabi Sand-wildreservaat en sluit aan by die Sabierivier ongeveer 13&nbsp;km oos van Skukuzaruskamp in die Krugerwildtuin by .

## Takriviere 
* Hukumurhi
* Khokhovelarivier
* Klein-Sandrivier
* Lephong
* Magoso
* Merry Pebble Stream
* Mlowati
* Molapakgomo
* Mutlumuvirivier
* Phungwe
* Snuifspruit

## Fotogalery

Sand River Mpumalanga.jpg|In Sabi Sand met Mingerhout-oewerbos
Sand River dried up.jpg|Droë sandbedding in Sabi Sand, 2019

## Verwysings
Rooistertmôrelyster

Die **rooistertmôrelyster** (*Cichladusa ruficauda*) is 'n voëlspesie in die *Muscicapidae* familie.

Dit kom in Angola, Sentraal-Afrikaanse Republiek, Republiek van die Kongo, Demokratiese Republiek van die Kongo, Ekwatoriaal-Guinee, Gabon en Namibië voor.

Sy natuurlike habitat is subtropiese of tropiese droë bosse en subtropiese of tropiese struikveld.

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Andries Ferreira

**Andries Ferreira** (* 29 Maart 1990) is ’n rugbyspeler wat vir die Goue Leeus as ’n slot speel in die Curriebeker en vir die Lions in die Superrugbyreeks.  Hy het vir die Suid-Afrikaanse Skolespan gespeel in 2008.

Ferreira het in 2014 aangekondig dat hy ’n kontrak met die Italiaanse klub Zebre geteken het.  In 2015 het hy na Suid-Afrika teruggekeer en hom by die Goue Leeus aangesluit.

## Eksterne  skakels 
*

## Verwysings
Philip van der Walt

**Philip van der Walt** (* 14 Julie 1989) is ’n rugbyspeler wat vir die Cheetahs as ’n flank en agsteman speel in die Curriebeker en die Superrugbyreeks.

In Junie 2014 is aangekondig dat Van der Walt sy rugbyloopbaan in Frankryk by die klub Biarritz Olympique sal voortsit.

Op 6 Junie 2015 is aangekondig dat Van der Walt terugkeer na Suid-Afrika en aansluit by die Sharks vir die 2015 Curriebekerseisoen.

## Eksterne  skakels 
* 

## Verwysings
Vivian Solomons

**Vivian Solomons** (19 September 1952 – 13 April 1984) was ’n geskiedenisonderwyser; inspekteur van onderwys, Afrikaanse akteur en TV-aankondiger. Hy is in April 1984 oorlede kort nadat hy op Vrydag die 13de in ’n motorongeluk was.

Solomons het in die laat 1970's en vroeë 1980's naam gemaak in ’n paar toneelstukke, onder meer Athol Fugard se *Statements After an Arrest Under the Immorality Act* in 1979 in die Markteater in Johannesburg saam met Wilma Stockenström en Adam Small se *Kanna, Hy Kô Hystoe* in 1981 in die Staatsteater in Pretoria saam met Wilna Snyman.

Op 6 Julie 1983 het hy die eerste bruin aankondiger op die destydse "wit" kanaal TV1 geword. Hy is in 1984 ná ’n motorongeluk dood te midde van omstredenheid – daar was glo ’n oponthoud om hom in die hospitaal te kry omdat nie besluit kon word of hy bruin of wit is nie.

## Toneelstukke 
**Statements After an Arrest Under the Immorality Act* – 1979  
**Kanna, Hy Kô Hystoe* – 1981 
**Die Koopman van Venesië* – 1981 

## Verwysings
Gedaantewisseling

Baie insekte ondergaan 'n volledige of 'n onvolledige **gedaantewisseling** of **metamorfose**. Dit is 'n verandering van die uiterlike vorm en voorkoms in die ontwikkeling van die insek.

## Volledige gedaantewisseling 
Exopterygota, insekte soos skoenlappers, vlieë, kewers, bye en miere ondergaan 'n volledige gedaantewisseling. Uit die **eiers** kom 'n larwe sonder vlerke. Hulle lyk glad nie soos die volwasse insek nie.
Vir 'n skoenlapper is dit byvoorbeeld 'n **rusper** wat net een doel het: om te vreet en te groei. 

Die larwe vervel vier of vyf keer en soek 'n stewige oppervlak om hom daaraan vas te heg en te verander in 'n **papie**. Die papie is onbeweeglik en hormone lei tot 'n ingewikkelde proses van inwendige verandering. Organe verdwyn of word gevorm, soos vlerke by 'n vlinder. 

Uiteindelik bars die papie se dop oop en die volwasse insek kom te voorskyn. Die volwasse vorm het dikwels net een doel: om 'n maat vind en voort te plant.

## Onvolledige gedaantewisseling 
By Endopterygota, insekte soos sprinkane, termiete, hottentotsgotte
kom daar ook 'n larwe sonder vlerke uit die eiers, die **nimfe**, wat egter baie soos die volwasse insek lyk. Hulle vervel verskeie kere totdat hulle volwasse word, sonder 'n papiestadium. 

duimnael|1000px|Onvolledige gedaantewisseling van Aeshna cyanea
Witvlei

**Witvlei** is 'n bewoonde nedersetting in die Steinhausen-kiesafdeling, Omaheke-distrik, Namibië, geplaas op die B6-pad tussen Windhoek en Gobabis. Dit is bekend vir die produsering van hoë kwaliteit beesvleis, wat dan na Europa uitgevoer word.

Witvlei se dorp se raadslede is:
* Livey van Wyk (voorsitter) Swapo
* Magdalena Murangi Swapo
* Dawid Nuule Swapo
* Anton Ganeb RDP
* Immanual Koiseb UDF

## Verwysings
Spaanse verowering van Yucatan

[duimnael|Gebied van die [Majas in Meso-Amerika]]

Die **Spaanse verowering van Yucatan** was 'n baie belangrike onderdeel van die Spaanse kolonisering van die Amerikas. Die koms van die Spanjaarde het die einde vir die laaste Majastede beteken. Die veldtogte teen die Majas is ná die Ontdekking van die Amerikas onder Christophorus Columbus deur die conquistador Hernán Cortés in die vroeë 16de eeu begin en het ook die verowering van Guatemala saam met Petén ingesluit. In teenstelling met die Spaanse verowering van die Asteekse Ryk en die Spaanse verowering van die Inka-ryk is die totale verowering van Yucatan eers in 1697 beëindig. Met die verowering is die skiereiland is die Vise-Koninkryk Nieu-Spanje gestig en by die Spaanse Ryk ingelyf.

## Verdere leesstof 
*  
*
Sceptre (skip)

duimnael|300px|Uitleg van die H.M.S. Sceptre.

Tydens die eerste Britse besetting van die Kaap die Goeie Hoop het die **H.M.S. Sceptre** op 5 November 1799 met 'n noordwester storm in Tafelbaai vergaan. Weens die groot aantal verminkte lyke is dit een van die ergste skeepsrampe in Suider-Afrika.

Hierdie Britse oorlogskip met 64 kanonne is in 1781 aan die mond van die Teemsrivier gebou. Die tonnemaat van 1398 maak dit 'n groot skip vir die tyd.

Vroeg in November lê die Sceptre en 14 ander skepe voor anker in Tafelbaai. Die Sceptre was swak onderhou en sy romp was al deels verrot.  Op Vrydag 5 November steek 'n besonder kwaai en onverwagte noordwester storm op. Die see het al hoe ontstuimiger geword. Met die gevolg dat al die Sceptre se ankerkabels breek. Boonop ontstaan 'n brand in die buskruitmagasyn, maar 'n hoë brander blus die vuur betyds en voorkom dat die skip ontplof. Geen hulp het van die strand af gekom nie. Baie van die bemanning spring  oor boord waar hulle deur die baie wrakstukke van die vrot skip en die rotsrif vermink word. Die wind dryf die wrakstukke van die skip op die Sceptre-rif voor die Woodstock-strand regoor Fort Knokke (vandag die opgevulde terrein van die Royal Cape-jagklub).

Ongeveer 360 man het in die ramp omgekom insluitende kapt. Valentine Edwards. Slegs 'n 50 seelui het die ramp oorleef, maar hiervan het later nog 9 aan hul wonde beswyk. Verskeie van die ander skepe in die baai het ook gestrand, maar sonder enige lewensverlies.

## Bibliografie 
* Burman, Jose: Strange shipwrecks of the southern seas. Kaapstad: Struik,1968.
* Burman, Jose: The bay of storms – Table Bay 1503-1860. Kaapstad: Human & Rousseau,1976. 
* Green, Lawrence G.: The coast of treasure. Kaapstad: Howard Timmins, 1983. 
* Potgieter, Coenraad: Skipbreuke aan ons kus. Kaapstad: Tafelberg, 1969.
Sabi Sand-wildreservaat

duimnael|240px|links|'n Leeumannetjie en 'n welpie vreet aan 'n buffel in die noorde van Sabi Sand.
[duimnael|260px|regs|'n Wildrit in [Sabi Sabi, een van Sabi Sand se reservate.]]

Die **Sabi Sand** is 'n wildreservaat geleë aangrensend aan die Krugerwildtuin in die laeveld van Mpumalanga, Suid-Afrika, wat ook deel uitmaak van die Groter Limpopo Oorgrenspark. Die Newington-toegangshek is aan die suidekant by , noordwes van die Krugerhek en Skukuza.

Die wildtuin se naam is afkomstig van die Sabie- en Sandriviere wat daardeur vloei. Die oppervlak van die reservaat is 65&nbsp;000 hektaar en dit deel 'n nie-omheinde grens van 50&nbsp;km met die Krugerwildtuin aan sy oostekant.

## Dierelewe 
Die reservaat beskik oor 'n groot verskeidenheid vrylopende wildsoorte: die Groot vyf (leeu, luiperd, witrenoster, buffel en olifant), sebra, kameelperd, klipspringer, steenbok, rooibok, rooijakkals, blouwildebees, rooihartbees, njala, koedoe, eland, duiker, kaapse bobbejaan, jagluiperd, Afrikasivet, seekoei, grootkolmuskeljaatkat, hiëna, rietbok, kolhaas, nagapie, witkwasjakkals, swartkwasmuishond, boomeekhoring, blouaap, vlakvark, ystervark, vaalboskat, waterbok, wildehond en witstertmuishond. Voëllewe sluit in saalbekooievaar, aasvoël, veereier, asook heelwat reptiele en ongewerweldes.

## Eksterne skakels 
* Sabi Sand Wildreservaat se amptelike webblad
Zhaotong

**Zhaotong** (Chinees: 昭通) is 'n stad in die Chinese provinsie Yunnan met 'n bevolking van 5&nbsp;459&nbsp;000 in 2010. 

Die stad is in die suidweste van China, oos van die grens met Mianmar en noord van die grens met Viëtnam geleë.
Huiltinktinkie

Die **huiltinktinkie** (*Cisticola lais*) is 'n voëlspesie in die *Cisticolidae*-familie.

Dit kom voor in Angola, Kenia, Lesotho, Malawi, Mosambiek, Suid-Afrika, eSwatini, Tanzanië, Uganda, Zambië en Zimbabwe.

Sy natuurlike habitat is subtropiese of tropiese grasvelde.

## Subspesies 
* *Cisticola lais lais*
* *Cisticola lais namba*
* *Cisticola lais semifasciatus*
* *Cisticola lais mashona*
* *Cisticola lais oreobates*
* *Cisticola lais monticola*
* *Cisticola lais maculatus*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

## Verwysings
Yvonne Bryceland

**Yvonne Bryceland** (18 November 1925 – 13 Januarie 1992) was ’n Suid-Afrikaans gebore aktrise. Sy is as **Yvonne Heilbuth** in Kaapstad gebore en het as bibliotekaresse by ’n koerant gewerk voordat sy ’n aktrise geword het.

## Loopbaan 
Bryceland het haar teaterdebuut in 1947 in *Stage Door* gemaak. Van 1969 tot '71 was sy by Kruik, waar sy onder meer in *Rosencrantz and Guildenstern are Dead* gespeel het. Van die bekendste toneelstukke waarin sy opgetree het, is deur Athol Fugard geskryf: *People are Living There*, *Hello and Goodbye*, *Boesman and Lena*, *Orestes* en ander.

Sy en haar man, Brian Astbury, het in 1972 die eerste nierassige teater in die land, Die Ruimte, in Kaapstad geopen. Van die talle stukke waarin sy daar opgetree het, was die openingstuk, Fugard se *Statements After an Arrest Under the Immorality Act*, *Fragments*, *The Glass Menagerie*, *Othello Slegs Blankes*, *Ruffian on the Stair*, *The Bitter Tears of Petra Von Kant*.

Bryceland het ook in verskeie stukke in die Markteater in Johannesburg opgetree, soos in *People Are Living There* saam met Wilson Dunster en Danny Keogh in 1977, in Brecht se *Mother Courage* saam met Aletta Bezuidenhout in 1977, en in *The Road to Mecca* saam met Elize Cawood en Louis van Niekerk in 1984.

In 1979 het Bryceland en Astbury Die Ruimte toegemaak en na Londen verhuis, waar sy vir die National Theatre Company gewerk en verskeie pryse gewen het, soos die Laurence Olivier-teaterprys en die Evening Standard-prys. Sy het ook in die rolprentweergawes gespeel van die meeste van Fugard se toneelstukke, soos *The Road to Mecca*, ook met Fugard en Kathy Bates, wat internasionaal versprei is.

Sy is in 1992 in Londen dood. Die president van Suid-Afrika se Orde van Ikhamanga in Silwer is ná haar dood aan haar toegeken.

## Filmografie 
* *Boesman and Lena* (1973)
* *Stealing Heaven* (1988)
* *A World Apart* (1987)
* *The Road to Mecca* (1991)

## Toneelstukke 
* *Stage Door* (1947)
* *Rosencrantz and Guildenstern are Dead*
* *People are Living There*
* *Hello and Goodbye*
* *Boesman and Lena*
* *Orestes*
* *Statements After an Arrest Under the Immorality Act* (1972)
* *Fragments*
* *The Glass Menagerie*
* *Othello Slegs Blankes*
* *Ruffian on the Stair*
* *The Bitter Tears of Petra Von Kant*
* *People Are Living There* (1977)
* *Mother Courage* (1977)
* *Going to Pot*
* *Dimetos*
* *The House of Blue Leaves*
* ''Kennedy's Children*
* *A Long Day's Journey into Night*
* *Madly in Love*
* *Medea*
* *Miss South Africa*
* *Occupations*
* *A Phoenix too Frequent*
* *The Tiger*
* *Alpha Beta*
* *Ashes*
* *Bar and Ger*
* *The Bear*
* *The Woman* (1978)
* *The Road to Mecca* (1984)
* *Mother*

## Pryse 
* Laurence Olivier-teaterprys (1985, *The Road to Mecca'')
* Evening Standard-prys vir beste aktrise (1984)
* Orde van Ikhamanga in Silwer (nadoods)

## Verwysings 
## Eksterne skakels 
* Yvonne Bryceland se biodata by Britannica.com
* Biodata
* Huldeblyk aan Bryceland
Cristero-oorlog

Die **Cristero-oorlog** (Spaans: *Guerra Cristera*) was 'n burgeroorlog in Meksiko tussen die regering en boeremilisies, wat deur die Rooms-Katolieke Kerk ondersteun is, vanaf 1926 tot 1929. Hierdie opstand was teen antiklerikale bepalings van die Meksikaanse grondwet van 1917, maar asook teen inmenging van die sentrale regering teen die belange van die plattelandse gemeenskappe.

Die Meksikaanse Rewolusie was die grootste rebellie in die geskiedenis van Meksiko. Dit was veroorsaak deur die boere se oorweldigende vraag na land en vir sosiale geregtigheid. Die Rooms-Katolieke Kerk was versigtig om die rewolusie nie te ondersteun nie, wat by tye gedreig het vir die eiendomsreg van baie Meksikaners. Maar egter het die Calles' administrasie sy rewolusionêre hervormings ten opsigte van private eiendom, openbare onderwys en sosiale hervorming deur die Kerk bedreig gevoel. As 'n oplossing vir die kerk se invloed oor die Meksikaanse bevolking is antiklerikale klosules in die Grondwet aanvaar, waarmee 'n ​​10 jaar-lange vervolging van Katolieke, wat sal lei tot die dood van duisende mense, begin het. 

Tydens die Meksikaanse Rewolusie het die ateïstiese president Plutarco Elías Calles antiklerikale bepalings in die grondwet van Meksiko bygevoeg om die Rooms-Katolieke Kerk en sy geaffilieerde organisasies te onderdruk. Ná 'n tydperk van vreedsame protes teen die grondwet en regering het in 1926 skermutselings en in 1927 gewelddadige opstande begin. Die rebelle het hulself *Cristeros* genoem, in oproep van Jesus Christus onder die titel van "Cristo Rey" of *Christus die koning*. Die oorlog is veral bekend vir die wapensmokkelary deur vroue en vir predikante, wat gemartel en vermoor is in die openbaar en later deur pous Johannes Paulus II heilig verklaar is.

Die oorlog het pous Pius XI se aandag getrek, wat tussen 1925 en 1937 'n aantal van pouslike ensiklieke geskryf het. Op 11 Desember 1925 het die pous *Quas Primas* oor die instelling van die Fees van Christus die Koning uitgereik. Op 18 November 1926 het hy *Iniquis Afflictisque* oor die vervolging van die Kerk in Meksiko uitgereik, waarin hy die gewelddadige anti-klerikale Kerkvervolging veroordeel. Ten spyte van die regering se belofte aan die kerk, het die vervolging van die Katolieke voortgegaan. In reaksie hierop het pous Pius XI op 29 September 1932 *Acerba Animi* uitgereik. Nadat die vervolging voortgegaan het, het hy *Firmissimam Constantiam* uitgereik en daarin sy teenkanting teen die "goddelose en korruptiewe skool" uitgedruk (bl. 22) en sy ondersteuning vir die Katoliese Aksie in Meksiko vir die derde agtereenvolgende keer met die gebruik van die plenaire toegewing op 28 Maart 1937.

## Verwysings
Acanthopagrus vagus

***Acanthopagrus vagus*** is 'n vis wat aan die ooskus van Afrika voorkom vanaf sentraal Mosambiek, suidwaarts tot by Swartvlei aan die Suid-Kaapse kus. In Engels staan die vis bekend as *Wandering seabream* en het tans nog nie 'n Afrikaanse naam nie.

## Voorkoms 
Die vis was aanvanklik verwar met *Acanthopagrus berda*. Die kop, lyf en vinne is silwer-wit van kleur. Die volwasse visse se anaalvin is geel en die membrane het 'n swarterige skynsel. Die boonste rand van die kieudeksel is swart en die punt van die pektoralevin is swart. Die vis word 60&nbsp;cm lank en en weeg tot 3&nbsp;kg.

## Habitat 
As gevolg van die verwarring met *A. berda* is daar min inligting bekend omtrent die vis. Die vis se vleis is smaakvol.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* *Coastal Fishes of Southern Africa*. Phil & Elaine Heemstra. 2004. 

## Verwysings 
## Eksterne skakel 
* http://www.fishbase.org/summary/Acanthopagrus-vagus.html
Bill Curry

**Bill Curry** (geb. 26 Maart 1931 – 28 Julie 2015) is ’n Suid-Afrikaanse akteur en regisseur, en hy was waarskynlik die land se eerste bruin teater-ster in die middel van die apartheidsjare. Hy het in talle teaterproduksies en flieks soos Sing vir die harlekyn en Diamant en die dief gespeel.

## Loopbaan 
Curry het sy loopbaan in Kaapstad se amateurteater begin toe hy 12 jaar oud was en was ewe tuis was in Afrikaans en Engels. Hy is in 1956 na Londen, waar hy gestudeer en ondervinding opgedoen het. In 1972 was hy een van die stigterslede van Die Ruimte, waar hy verskeie jare opgetree het saam met akteurs soos Yvonne Bryceland in toneelstukke soos *Snowhite & the Special Branch!* (Pieter-Dirk Uys, 1974).

In 1976 is hy Johannesburg toe waar hy onder meer in die Markteater opgetree het. Hy was saam met Joe Stewardson in John Steinbeck se *Of Mice and Men*, saam met Bess Finney in *The Gin Game* en ook in Hennie Aucamp se *Met Permissie Gesê*. Sy rol in Athol Fugard se *A Lesson from Aloes* was een van sy grootste rolle. Hy het dié rol ook later in die National Theatre in Londen vertolk saam met Marius Weyers en Shelagh Holiday.

In 1977 het hy, Chris Galloway, Dawie Malan en ander die eksperimentele teatergroep Fringe gestig, waar hy die regisseur van onder meer *The Riddle Machine* was.

In 1980 was hy in die Laager te sien in Israel Horowitz se *The Indian Wants the Bronx* saam met Michael Richard en Jonathan Rands, met Bobby Heaney as regisseur. In 1982 het ’n rol in Uys se *Hell is for Whites Only* gevolg. In 1989 het hy vir die Transvaalse Raad vir Uitvoerende Kunste (Truk) gespeel in Jean Genet se *The Blacks* en in 1993 was hy in Fugard se *Boesman and Lena*. Hy was by Truk tot met die raad se ontbinding.

## Toneelstukke 
## Filmografie 
* *SMS Sugar Man*, 2008
* ''The Bird Can't Fly*, 2007 as posman
* *Boy Called Twist*, 2004 as Ebrahim Bassedien
* *Saints, Sinners and Settlers* (TV-minireeks), 1999
* *River of Diamonds*, 1991 as Elija Pennyworth
* *The Winter's Tale* (TV-fliek), 1988 as Antigonus
* *Hostage*, 1987 as doanebeampte
* *You Must Be Joking Too!*, 1987 as generaal Lobos
* *The Merchant of Venice* (TV-fliek), 1987 as Morocco
* *April 1980*, 1980 as Basil Williams
* Sing vir die harlekyn, 1980 as Niek
* *Skelms*, 1980 as Jeffrey Fantastic
* *Herfsland*, 1979 as Jeffrey
* Diamant en die dief, 1978 as Jeffrey Fantastic
* *Mister Deathman*, 1977 as taxi-bestuurder
* *Dingetjie & Idi'', 1977 as Kanna

## Verwysings
Bontkiewiet

Die **bontkiewiet** (*Vanellus armatus*) is 'n voël wat aan die familie Charadriidae behoort.
Hierdie voël staan in Engels bekend as die *blacksmith lapwing/plover*.

## Fotogalery 

Vanellus armatus -Lake Nakuru, Kenya-8.jpg|Soekend na kos by die Nakuru-meer in Kenia
Vanellus armatus 2.jpg|Broeiend op 'n grondpad in Kenia
Vanellus armatus -Ngorongoro Conservation Area, Tanzania -egg-8.jpg|Volwassene, eier en nes in Tanzanië
Vanellus armatus, nes, Little Eden, a.jpg|Legsel naby 'n damoewer
Vanellus armatus, legsel, Sunrise view, a.jpg|Legsel bedek met plantreste in 'n tuin
Avefría armada (Vanellus armatus), parque nacional de Amboseli, Kenia, 2024-05-22, DD 22, crop.jpg|'n Kuiken in Kenia
Blacksmith Lapwing (or Blacksmith Plover), Vanellus armatus at Borakalalo National Park, South Africa (9838115614), crop.jpg|In vlug te Klipvoordam
Blacksmith Plover ( Vanellus armatus) 2.jpg|In vlug te Kwa Madwala-wildpark in Mpumalanga

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name

## Verwysings 
## Eksterne skakels
Fringe

**Fringe** was ’n eksperimentele teatergeselskap wat in 1977 in Kaapstad gestig is deur ’n groep akteurs, onder andere Dawie Malan, Chris Galloway en Bill Curry. Produksies sluit in *Exit the King, Deathwatch, Die Van Aardes van Grootoor, Info Scandals* en *The Haunted Host*. Hulle het hoofsaaklik in Die Ruimte in Kaapstad opgetree, maar ook in die Baxter in dié stad en die Markteater in Johannesburg.
Helgard Müller

**Helgard Müller** (* 1 Junie 1963, Bloemfontein) is ’n oud-Springboksenter wat ook vir die Vrystaat senter en vleuel gespeel het.

Müller is in 1981 gekies vir die Suid-Afrikaanse Skolespan.  In 1984 is Müller genomineer vir die Suid-Afrikaanse Rugbyvoetbalunie se Jong Speler van die Jaar.  Müller het vir die Springbokke uitgedraf as plaasverwanger teen die Nieu-Seelandse Kavaliers in 1986 en teen ’n Wêrelduitnodigingspan in 1989, albei keer as reserwe.  Hy het ook in drie toerwedstryde gespeel en het dus vyf keer die groen-en-goud oor sy kop getrek.  Toe die Vrystaat in 1997 in die Super 12-kompetisie gespeel het was Müller die kaptein. Müller kan hom ongelukkig ag deur nie meer wedstryde vir die Springbokke te gespeel het nie en hy moes teen spelers soos Danie Gerber, Michael du Plessis en Faffa Knoetze om 'n plek meeding.

Müller het in sy rugbyloopbaan die Vrystaat in 142 Curriebekerwedstryde verteenwoordig en in geheel 245 in Vrystaatkleure, hetsy op juniorvlak, in toerwedstryde, die Vodacombeker of Super 12.

Buiten rugby het Müller ook die Vrystaat in krieket verteenwoordig.  Hy het in 6 wedstryde gespeel met ’n kolfgemiddeld van 8.83 en ’n boulgemiddeld van 55.66.

## Eksterne skakels 
* 
* 

## Verwysings
Laager

Die **Laager** is ’n klein teaterruimte in die Markteater in Johannesburg wat in Augustus 1978 deur Pieter-Dirk Uys geopen is. Die konsep was ’n kafeeteater in die kontinentale styl.   

Die eerste opvoering in die Laager was Uys se satiriese melodrama *Die Van Aardes van Grootoor* onder regie van Dawie Malan. Dit is gevolg deur onder meer Uys se *Info Scandals* (1979), Kafka se *Report to the Academy* (met Marius Weyers, 1979) en Harvey Fierstein se *International Stud* (later deel van *Torch Song Trilogy*, 1979).

Van die voorste toneelstukke in Suid-Afrikaanse teater is al hier aangebied.

## Verwysings
Kruik

Die **Kaaplandse Raad vir die Uitvoerende Kunste** (afgekort as **Kruik** of **KRUIK**) is in 1963 gestig nadat die Nasionale Teaterorganisasie die vorige jaar ontbind en deur vier provinsiale rade vervang is. Die doel was om die uitvoerende kunste in die Kaapprovinsie te bevorder. Die raad het ’n subsidie van die staat gekry om verskillende kunsvorms aan te bied en ’n teater te bedryf. 

Dit is geregistreer as ’n niewinsgewende vereniging en is bestuur deur ’n raad wat verteenwoordig is deur die provinsiale administrateur en verteenwoordigers van die provinsie, die stad Kaapstad, die departement van nasionale opvoeding, die sakesektor en kunstenaars.

Kruik het vier kunsvorms aangebied: orkes, opera, ballet en toneel. Die geselskappe het voltydse kunstenaars, tegniese en adminitratiewe personeel gehad. In 1994 moes die onderskeie geselskappe onafhanklik word. Kunstekaap is op 27 Maart 1999 gestig om Kruik te vervang. Hul basis, die Nico Malan-teater, is hernoem na die Kunstekaap-teatersentrum.

## Verwysings 
## Bronne 
* Botha, Amanda: KRUIK-ballet en die Nederburg-prys. In: Lantern. Tydskrif vir Kennis en Kultuur. Jaargang 10, nr. 3, Maart 1961
Sukovs

Die **Streeksraad vir die Uitvoerende Kunste van die Oranje-Vrystaat** (afgekort as Sukovs of SUKOVS) is in 1963 gestig nadat die Nasionale Teaterorganisasie ontbind en deur vier provinsiale kunsterade vervang is. Die doel was om die uitvoerende kunste in die Vrystaat te bevorder. Die raad het ’n subsidie van die staat gekry om verskillende kunsvorms aan te bied en ’n teater te bedryf.

In 1999 is die raad se naam verander na die Performing Arts Centre of the Free State (afgekort as **Pacofs** of PACOFS). Die ou Engelse naam was die *Performing Arts Council of the Orange Free State*. Die Sand du Plessis-teaterkompleks in Markgraaffstraat, Bloemfontein, is Pacofs se tuiste. Dit is ’n groot veeldoelige sentrum wat op 1 Augustus 1985 geopen is

## Verwysings 
*SUKOVS - die eerste 10 jaar (1963 - '73). In: Lantern. Tydskrif vir Kennis en Kultuur. Jaargang 22, nr. 3, Maart 1973
Truk

Die **Transvaalse Raad vir die Uitvoerende Kunste** (afgekort as **Truk** of **TRUK**) is op 3 Januarie 1963 gestig nadat die Nasionale Teaterorganisasie (NTO) ontbind en deur vier provinsiale rade vervang is. Die doel was om die uitvoerende kunste in die Transvaal te bevorder (die gebied wat nou beslaan word deur Gauteng, Mpumalanga, Noordwes en Limpopo). Die raad het ’n staatsubsidie ontvang om verskillende kunsvorms aan te bied en ’n teater te bedryf. 

Dit is geregistreer as ’n niewinsgewende vereniging en is bestuur deur ’n raad wat verteenwoordig is deur die provinsiale administrateur en verteenwoorigers van die provinsie, die stede Johannesburg en Pretoria, die departement van nasionale opvoeding, die sakesektor en kunstenaars. Dit het al die fisieke bates van die ou NTO geërf, onder meer verskeie teaters. In die 1980's het die Staatsteater in Pretoria ook bygekom.

Truk het vier kunsvorms aangebied: musiek, opera, ballet en toneel. Dit het klein begin met ’n personeel van ongeveer 80 (kunstenaars, tegnici en skoonmakers ingesluit) en het gegroei tot ’n groot administratiewe en tegniese infrastruktuur met ’n aantal permanente geselskappe, insluitende vier toneelgeselskappe in een stadium. Tussen 1963 en 1981 het Truk 484 toneelstukke opgevoer met 18&nbsp;957 optredes en ’n bywoningsyfer van byna 4.5&nbsp;miljoen. Van dié stukke was plaaslik, ander was groot oorsese klassieke en moderne werke.

In die 1980's het die administrasie steeds gegroei, maar die permanente kunstenaars is geleidelik vervang met akteurs wat op ’n kontrakbasis aangestel is. 

## Bibliografie 
*Maree, Berna: 'n Strewe na uitmuntendheid. In: Suid-Afrikaanse Panorama. Jaargang 34, nr. 6, Julie 1989. ISSN 0491-4783
*TRUK is mondig! Lantern, Tydskrif vir Kennis en Kultuur. Jaargang 34, nr. 1, Januarie 1985.

## Verwysings
Oom Samie se winkel

duimnael|Buitekant
duimnael|Binnekant

**Oom Samie se winkel** is 'n reisbestemming in die stad Stellenbosch in Suid-Afrika. Die winkel is in Dorpstraat geleë. Dit is feitlik onveranderd sedert die stigting daarvan as 'n landelike handelspos in 1904. Ruilhandel is vroeërjare algemeen hier bedryf. Tans dien dit as 'n werkende winkel sowel as 'n museum. Besoekers kan lekkernye, vrugte, groente, handgemaakte strooibesems en ander kuns en kunsvlyt hier koop en die oudhede bekyk.

## Fotogalery 

Lêer:Boutique de vin à Franschhoek.jpg|Die winkel te Dorpsstraat 84
Lêer:Dummy outside Oom Samie se Winkel.jpg|Pop op die stoep
Lêer:Dummy outside Oom Samie se Winkel 2.jpg|Pop van naby
Lêer:Mixed sweets.jpg|Lekkergoed
Lêer:Resting at Oom Samie se Winkel 2.jpg|Besoekers rus op die bank

## Bronnelys 
* Maree, Berna: A motley array ... In: South African Panorama. Jaargang 32, nr. 7, Julie 1987. ISSN 0038-2541
* Roux, Helene: Oom Samie se winkel ... In: Omgewing RSA. Deel 11, nr. 2, Februarie 1984

## Eksterne skakel 
* Amptelike webwerf
* Inligting op die toerismewebwerf van Suid-Afrika
*
Naruk

Die **Natalse Raad vir die Uitvoerende Kunste** (afgekort as **Naruk** of **NARUK**) is op 25 Julie 1963 gestig nadat die Nasionale Teaterorganisasie ontbind en deur vier provinsiale rade vervang is. Die doel was om die uitvoerende kunste in Natal (nou KwaZulu-Natal) te bevorder. Die raad het ’n subsidie van die staat gekry. 

Dit is geregistreer as ’n niewinsgewende vereniging en is bestuur deur ’n raad wat verteenwoordig is deur die provinsiale administrateur en verteenwoordigers van die provinsie, die stede Durban en Pietermaritzburg, die departement van nasionale opvoeding, die sakesektor en kunstenaars.

Naruk het vier kunsvorms aangebied: musiek, opera, ballet en toneel. Dit het klein begin met 210 vertonings in 1964 en gegroei tot die tweede grootste streekskunsteraad in Suid-Afrika in die 1980's, met 700 werknemers en ’n program van toneel, musiekspele, simfoniekonserte, opera, ballet en skooltoere.

In 1986 het die Playhouse-kompleks geopen as die amptelike tuiste van Naruk. In die laat 1980's is die staatsubsidies verklein en Naruk het weer ’n transformasie ondergaan; tussen 1993 en 1994 is dit herstruktureer en meer as 200 werknemers is afgedank of ’n pakket aangebied. In 1995 is Naruk vervang met die Playhouse Company. 

## Verwysings
Pacofs

Die **Performing Arts Centre of the Free State** (afgekort as **Pacofs** of **PACOFS**) het sy nuwe naam in 1999 gekry. Dit was voorheen in Afrikaans bekend as Sukovs, of die Streeksraad vir die Uitvoerende Kunste van die Oranje-Vrystaat (Engels: *Performing Arts Council of the Orange Free State*).

Die tuiste van Pacofs is die Sand du Plessis-teaterkompleks in Markgraaffstraat, Bloemfontein.

## Verwysings 
## Eksterne skakel 
* Pacofs se amptelike webtuiste
Swaruk

Die **Suidwes-Afrikaanse Raad vir die Uitvoerende Kunste** (afgekort as **Swaruk** of **SWARUK**) was ’n staatsgesubsidieerde raad vir die uitvoerende kunste in Suidwes-Afrika (nou Namibië). Dit is in 1966 gestig en was geskoei op die Suid-Afrikaanse model van streekskunsterade. Dit was deel van die Suid-Afrikaanse groep van rade en het dieselfde doelstellings gehad. 

In 1973 het Swaruk die Windhoek-teater begin gebruik wat aanvanklik in 1960 gebou is, nadat dit vergroot en verbeter is. Later is ’n werksessie-teater en ’n buitelugruimte bygevoeg. 

Toe Suidwes in 1990 onafhanklik word, het die raad ook onafhanklik geword en is dit hernoem na die Nasionale Teater van Namibië. 

## Verwysings